Ministru kabineta noteikumu "Noteikumi par darbības programmas "Uzņēmējdarbība un inovācijas" papildinājuma 2.1.1.3.3.apakšaktivitāti

"Zinātnisko institūciju institucionālās kapacitātes attīstība""projekta sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk – MK) noteikumu projekts "Noteikumi par darbības programmas "Uzņēmējdarbība un inovācijas" papildinājuma 2.1.1.3.3.apakšaktivitāti "Zinātnisko institūciju institucionālās kapacitātes attīstība"" (turpmāk – noteikumu projekts) sagatavots saskaņā ar:1) Eiropas Savienības struktūrfondu un Kohēzijas fonda vadības likuma 18.panta 10.punktu;2) MK 2014.gada 19.augusta sēdes protokollēmuma (prot. Nr.44 47.§) „Informatīvais ziņojums "Par Latvijas zinātnes strukturālās reformas īstenošanu līdz 2015.gada 1.jūlijam"" 3.punktu;3) MK 2014.gada 21.oktobra sēdes protokollēmuma (prot Nr.57 50.§) "Informatīvais ziņojums "Par Zinātnes, tehnoloģiju attīstības un inovācijas pamatnostādņu 2014.-2020.gadam ieviešanas rīcības plāna, kas ietver Viedās specializācijas stratēģijas pasākumu plānu un rezultātu rādītāju sistēmas aprakstu, izstrādes progresu"" 6.punktu (turpmāk – MK protokollēmums (prot Nr.57 50.§)). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2013.gada decembrī noslēdzās Ziemeļu Ministru padomes veiktais Latvijas zinātnes starptautiskais novērtējums. Latvijas zinātnes starptautiskajā novērtējumā uzsvērts, ka kopējais Latvijas pētniecības kvalitātes, vadības un infrastruktūras līmenis nav vērtējams kā apmierinošs, tai skaitā nepieciešams pilnveidot zinātnisko institūciju pārvaldību, uzlabot zinātnisko institūciju resursu izmantošanu un plānošanu. Vienlaikus konstatēts, ka ir zinātniskās institūcijas, kuras zinātnisko institūciju darbības starptautiskajā novērtējumā ir saņēmušas augstu novērtējumu (”4” vai „5”) un uz kuru bāzes var veidot zinātnisko institūciju ar augstu zinātnisko kapacitāti, kas nodrošinātu Latvijas zinātnisko institūciju intensīvu iesaisti starptautiskajā zinātniskajā apritē. Saskaņā ar MK 2014.gada 21.janvāra sēdes protokollēmuma (prot. Nr.3 42.§) "Informatīvais ziņojums "Par zinātnes starptautisko izvērtējumu"" 2.punktu: Izglītības un zinātnes ministrijai sadarbībā ar nozaru ministrijām un nozares pārstāvjiem tika uzdots izstrādāt informatīvo ziņojumu par Latvijas zinātnes strukturālo reformu īstenošanu līdz 2015.gada 1.jūlijam. Minētais ziņojums „Par Latvijas zinātnes strukturālās reformas īstenošanu līdz 2015.gada 1.jūlijam”, kurā ietverta informācija par Izglītības un zinātnes ministrijas plānotajiem strukturālo reformu pasākumiem līdz 2015.gada 1.jūlijam, ir pieņemts zināšanai MK 2014.gada 19.augusta sēdē (prot. Nr.44 47.§ 1.punkts). Plānotais Eiropas Savienības (turpmāk – ES) struktūrfondu atbalsts plānošanas periodā 2007.-2013.gadam zinātnes strukturālo reformu īstenošanai detalizētāk raksturots Izglītības un zinātnes ministrijas izstrādātajā informatīvajā ziņojumā „Par Zinātnes, tehnoloģiju attīstības un inovācijas pamatnostādņu 2014.-2020.gadam ieviešanas rīcības plāna, kas ietver Viedās specializācijas stratēģijas pasākumu plānu un rezultātu rādītāju sistēmas aprakstu, izstrādes progresu”, kas pieņemts zināšanai MK 2014.gada 21.oktobra sēdē (prot Nr.57 50.§ 1.punkts).Saskaņā ar MK protokollēmuma (prot Nr.57 50.§) 6.punktu Izglītības un zinātnes ministrijai ir jāsagatavo MK noteikumu projekts par darbības programmas "Uzņēmējdarbība un inovācijas" papildinājuma 2.1.1.3.3.apakšaktivitātes "Zinātnisko institūciju institucionālās kapacitātes attīstība" īstenošanu un līdz 2014.gada 14.novembrim jāiesniedz noteiktā kārtībā MK. MK noteikumu projekta izstrādē ir jāņem vērā šajā informatīvajā ziņojumā noteiktais, tajā skaitā tas, ka zinātnisko institūciju konsolidācijas un rezultātu pārvaldības sistēmas ieviešanas atbalsta saņemšanas priekšnoteikums ir zinātnisko institūciju lēmējinstitūciju lēmumi par zinātnisko institūciju reorganizāciju, kas sniedz ieguldījumu rādītāja – zinātnisko institūciju reģistrā reģistrēto zinātnisko institūciju skaita samazinājums – sasniegšanā.Zinātnisko institūciju konsolidācijas īstenošana un konkurētspējīgo zinātnisko institūciju rīcībspējas uzlabošana (kas vērsta uz ES Padomes 2014.gada rekomendāciju izpildi attiecībā uz pētniecības un inovāciju politiku un nodrošina zinātnes ārējā novērtējuma rekomendāciju ieviešanu atbilstoši informatīvā ziņojumā par Latvijas zinātnes strukturālo reformu īstenošanu noteiktajam) ir priekšnoteikums ES struktūrfondu un Kohēzijas fondu 2014.-2020.gada plānošanas perioda investīcijām pētniecībā un attīstībā. Ievērojot minēto, Izglītības un zinātnes ministrija 2014. un 2015.gadā īstenos pasākumus zinātnisko institūciju iniciēto strukturālo reformu atbalstam. Šo pasākumu galvenais mērķis ir stiprināt zinātnisko institūciju vadību un tās spēju īstenot uz rezultātiem orientētu un labas pārvaldības principiem atbilstīgu zinātnisko institūciju pārvaldību, kā arī zinātnes resursu koncentrēšanu atbilstoši zinātnes ārējā izvērtējuma rekomendācijām.Lai veicinātu nozares strukturālo reformu īstenošanu, noteikumu projekts paredz, ka laika periodā no 2015.gada 1.janvāra līdz 2015.gada 31.decembrim darbības programmas „Uzņēmējdarbība un inovācijas” papildinājuma 2.1.1.3.3.apakšaktivitātes „Zinātnisko institūciju institucionālās kapacitātes attīstība” (turpmāk – 2.1.1.3.3.apakšaktivitāte) ietvaros atbalstu sniedz zinātnisko institūciju zinātniskās izcilības attīstību un institucionālo attīstību veicinošām darbībām, tai skaitā: * – zinātniskās institūcijas attīstības stratēģijas, kas ietver pētniecības programmu, institucionālās attīstības plānu un cilvēkresursu attīstības plānu, izstrāde;
* – darbības mērķsadarbības starp zinātniskajām institūcijām, augstskolām un darbadevēju pārstāvjiem pilnveidei;
* – darbības, kas saistītas ar zinātnisko institūciju reorganizāciju vai likvidāciju;
* – zinātnisko institūciju resursu vadības un rezultātu pārvaldības sistēmas pilnveide;
* – zinātniskās institūcijas attīstības stratēģijā noteikto attīstības projektu sociāli ekonomiskā pamatojuma un būvdarbu tehniskās dokumentācijas izstrāde.

 2.1.1.3.3.apakšaktivitāti īsteno ierobežotas projektu iesniegumu atlases veidā. Kopējais aktivitātes ietvaros pieejamais publiskais (Eiropas Reģionālās attīstības fonda ERAF) finansējums ir 9 911 645 *euro,* ko veido finansējums zinātniskās izcilības attīstībai 2 500 000 *euro* apmērā un zinātnisko institūciju konsolidācijas atbalstam 7 411 645 *euro* apmērā. Vienlaikus Izglītības un zinātnes ministrija ir izstrādājusi grozījumus darbības programmas „Uzņēmējdarbība un inovācijas” papildinājumā, kas nosūtīts starpinstitūciju saskaņošanai ar 2014.gada 29.oktobra vēstuli Nr.01-06/5121 „Par Ministru kabineta rīkojuma projektu „Grozījumi darbības programmas ”Uzņēmējdarbība un inovācijas” papildinājumā”. 2.1.1.3.3.apakšaktivitātē projekta iesniedzējs ir Latvijas Republikā Zinātnisko institūciju reģistrā reģistrēta zinātniskā institūcija:1) zinātniskais institūts (atvasināta publiska persona vai privāto tiesību juridiskā persona), kas zinātnes ārējā novērtējumā novērtēta ar „4” vai „5;2) augstskola (atvasināta publiska persona vai privāto tiesību juridiskā persona), kas zinātnes ārējā novērtējumā novērtēta ar „4” vai „5”, vai kuras struktūrvienība zinātnes ārējā novērtējumā novērtēta ar „4” vai „5”; vai3) universitāte, ja projekta ietvaros plānota zinātnisko institūciju reorganizācija vai likvidācija, ko pamato reorganizējamo vai likvidējamo institūciju lēmējinstitūciju lēmumi un kuras rezultātā vismaz viena no reorganizētajām vai likvidētajām zinātniskajām institūcijām tiek izslēgta no reģistra.Projekta iesniedzējs projekta iesniegumu iesniedz un īsteno individuāli vai partnerībā ar citu zinātnisko institūciju.2.1.1.3.3.apakšktivitātes mērķi sasniedz, veicinot šādu uzraudzības rādītāju sasniegšanu līdz 2015.gada 31.decembrim:1. 1) rezultāta rādītājs – nodrošināts reģistrā reģistrēto zinātnisko institūciju skaita samazinājums vismaz par 15 zinātniskajām institūcijām, īstenojot zinātnisko institūciju reorganizāciju vai likvidāciju;
2. 2) iznākuma rādītājs – vismaz 15 zinātniskajām institūcijām ir izstrādātas vai pilnveidotas zinātnisko institūciju attīstības stratēģijas.

2.1.1.3.1.aktivitātes projekta ERAF atbalsta intensitāte ir 100 procenti.Publiskā finansējuma sadalījumu pa līdzējiem aprēķina atbilstoši noteikumu projekta 1.pielikumā norādītajai metodikai.2.1.1.3.1.aktivitātes ietvaros atbalstu sniedz ar saimniecisku darbību nesaistītu un ar saimniecisku darbību saistītu projektu īstenošanai, ievērojot ar valsts atbalstu saistīto normatīvo aktu regulējumu, tai skaitā Komisijas 2013. gada 18. decembra Regula (ES) Nr. 1407/2013 par Līguma par Eiropas Savienības darbību 107. un 108. panta piemērošanu de minimis atbalstam (Eiropas Savienības Oficiālais Vēstnesis, 2013. gada 24. decembris, Nr. L 352/1).  |
| 3. | Projekta izstrādē iesaistītās institūcijas | Noteikumu projektu izstrādāja Izglītības un zinātnes ministrija.  |
| 4. | Cita informācija | Nav attiecināms. |
|  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķa grupa 2.1.1.3.3.apakšaktivitātes "Zinātnisko institūciju institucionālās kapacitātes attīstība"": zinātniskās institūcijas, zinātnē nodarbinātie darbinieki. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā ietvertais tiesiskais regulējums nodrošina:– normatīvā akta atbilstību Latvijas Republikas starptautiskajām saistībām;– normatīvā akta un ES tiesību sistēmā iekļauto normu harmonizāciju;– veicina zinātnisko institūciju strukturālo reformu īstenošanu zinātnes ārējā izvērtējuma rekomendāciju ieviešanai, tādējādi sekmējot zinātniskās ekselences stiprināšanu un attīstību, zinātnisko institūciju labāku pārvaldību un efektivitāti. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav attiecināms. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014.** | Turpmākie trīs gadi (*euro*) |
| **2015.** | **2016.** | **2017.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **0** | **0** | **0** | **0** | **0** |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | **0** | **0** | **0** |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | **0** | **0** | **0** |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Saskaņā ar MK 2014.gada 17.jūnija sēdes protokollēmuma (protokols Nr.33 60.§) 5.punktu noteikts, ka MK 2012.gada 8.maija sēdes protokollēmuma (prot. Nr.25 26.§) „Informatīvais ziņojums „Valsts budžeta virssaistību iespējas Eiropas Savienības struktūrfondu un Kohēzijas fonda 2007.-2013.gada plānošanas perioda aktivitātēs”” 7.punktā noteiktais ierobežojums attiecībā uz neatbilstību un lauzto līgumu ietvaros atbrīvoto finansējumu nav attiecināms uz Izglītības un zinātnes ministrijas ieviestajām aktivitātēm darbības programmas „Uzņēmējdarbība un inovācijas” 2.1.1.pasākuma “Zinātne, pētniecība un attīstība” ietvaros. Neatbilstību un lauzto līgumu atbrīvoto finansējumu, kas nav izmaksāts vai ir atgūts no finansējuma saņēmēja, var izmantot darbības programmas „Uzņēmējdarbība un inovācijas” 2.1.1.pasākuma “Zinātne, pētniecība un attīstība” aktivitāšu ieviešanai.Lai nodrošinātu 2.1.1.pasākuma “Zinātne, pētniecība un attīstība” ietvaros pieejamā finansējuma izlietojumu pilnā apmērā, Izglītības un zinātnes ministrija ierosina 2.1.1.3.3.apakšaktivitātei novirzīt ERAF finansējums 9 911 645  *euro*, ko veido sākotnēji plānotais finansējums un papildu finansējums:1) 1 860 872 (1 051 230 + 809 642) *euro* 2.1.1.1.aktivitātes pirmās atlases kārtas atlikums; 2) 7 551 369 *euro* 2.1.1.1.aktivitātes otrās un trešās atlases kārtas atlikums; 3) 467 437 *euro* neatbilstību un lauzto līgumu finansējums pēc 2012.gada 8.maija 2.1.1.1.aktivitātes ietvaros; un4) 31 967 *euro* 2.1.1.3.1.apakšaktivitātes „Zinātnes infrastruktūras attīstība" otrās projektu iesniegumu atlases kārtas ietvaros pieejamā finansējuma atlikums.

|  |
| --- |
| 2.1.1.3.3.aktivitātei pieejamais ERAF finansējums (*euro*) |
|   | **sākotnējais**  | **papildu**  | **KOPĀ** |
| 2.1.1.1.aktivitātes 1.k. atlikums | 1 051 230 | 809 642 | 1 860 872 |
| 2.1.1.1.aktivitātes 2.k. un 3.k. atlikums | 7 551 369 |   | 7 551 369 |
| neatbilstību un lauzto līgumu finansējums 2.1.1.1.aktivitātes ietvaros | 467 437 |   | 467 437 |
| 2.1.1.3.1.aktivitātes 2.k. atlikums |   | 31 967 | 31 967 |
| KOPĀ | 9 070 036 | 841 609 | **9 911 645** |

MK 2014.gada 21.oktobra sēdē tika izskatīts (prot. Nr.57 50.§) informatīvais ziņojums „Par Zinātnes, tehnoloģiju attīstības un inovācijas pamatnostādņu 2014.-2020.gadam ieviešanas rīcības plāna, kas ietver Viedās specializācijas stratēģijas pasākumu plānu un rezultātu rādītāju sistēmas aprakstu, izstrādes progresu”, kurā tika ietverti 2.1.1.3.3.apakšaktivitātes ieviešanas nosacījumi, tai skaitā zinātniskajām institūcijām pieejamā finansējuma struktūra un piešķīruma mehānismi. Pieejamā finansējuma aprēķinu rezultātā Izglītības un zinātnes ministrija secinājusi, ka 2.DPP nepieciešams palielināt 2.1.1.3.3.apakšaktivitātei noteikto projektu maksimālo attiecināmo izmaksu apmēru no 1 500 000 *euro* līdz2 500 000 *euro*.Vienlaikus Izglītības un zinātnes ministrija ir izstrādājusi grozījumus darbības programmas „Uzņēmējdarbība un inovācijas” papildinājumā (nosūtīti starpinstitūciju saskaņošanai ar 2014.gada 29.oktobra vēstuli Nr.01-06/5121 „Par Ministru kabineta rīkojuma projektu „Grozījumi darbības programmas ”Uzņēmējdarbība un inovācijas” papildinājumā”), kas paredz 2.1.1.3.3.apakšaktivitātei pieejamo ERAF finansējumu 9 911 645 *euro* apmērā.2.1.1.3.3.apakšaktivitātes projektu īstenošanas maksimālais gala termiņš ir 2015.gada 30.novembris.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav attiecināms.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nepieciešams izstrādāt MK rīkojuma projektu par grozījumiem darbības programmas “Uzņēmējdarbība un inovācijas” papildinājumā (apstiprināts ar MK 2008.gada 17.janvāra rīkojumu Nr.17). |
| 2. | Atbildīgā institūcija | Izglītības un zinātnes ministrija. |
| 3. | Cita informācija | Anotācijas IV sadaļas 1.punktā minētais MK rīkojuma projekts ir izstrādāts un tas tiks virzīts izskatīšanai MK sēdē vienlaikus ar noteikumu projektu |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2014.gada 17.jūnija Regula (ES) Nr. 651/2014, kas atzīst noteiktas atbalsta kategorijas par saderīgām ar kopējo tirgu, piemērojot Līguma 107. un 108.pantu (turpmāk –Regula Nr. 651/2014).Komisijas 2013. gada 18. decembra Regula (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – Regula Nr. 1407/2013).Padomes 2006.gada 11.jūlija Regula (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999 (turpmāk – Regula Nr. 1083/2006).  |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav attiecināms. |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr. 651/2014.Regula Nr. 1407/2013.Regula Nr.[1083/2006](http://pro.nais.lv/naiser/esdoc.cfm?esid=32006R1083). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| Regulas Nr. 651/2014 2.panta 28.punkts | Noteikumu projekta 2.3.apakšpunkts  | ieviesta pilnībā | neparedz stingrākas prasības |
| Regulas Nr. 651/2014 preambulas 49.punkts  | Noteikumu projekta 2.10.apakšpunkts | ieviesta pilnībā | neparedz stingrākas prasības |
| Regulas Nr. 651/2014 2.panta 24.punkta | Noteikumu projekta 2.13.apakšpunkts | ieviesta pilnībā | neparedz stingrākas prasības |
| Regulas Nr. 651/2014 2.panta 29.punkta | Noteikumu projekta 2.16.apakšpunkts | ieviesta pilnībā | neparedz stingrākas prasības |
| Regulas Nr. 651/2014 2.panta 2.punkts  | Noteikumu projekta 2.17.apakšpunkts | ieviesta pilnībā | neparedz stingrākas prasības |
| Regulas Nr. 651/2014 2.panta 30.punkta | Noteikumu projekta 2.19.apakšpunkts | ieviesta pilnībā | neparedz stingrākas prasības |
| Regulas Nr. 651/2014 2.panta 91.punkta | Noteikumu projekta 2.21.apakšpunkts | ieviesta pilnībā | neparedz stingrākas prasības |
| Regulas Nr. 651/2014 5.panta 2.punkta „a” apakšpunkts | Noteikumu projekta 2.22. un 23.1.apakšpunkts | ieviesta pilnībā | neparedz stingrākas prasības |
| Regulas Nr. 651/2014 2.panta 83.punkts  | Noteikumu projekta 2.23.apakšpunkts | ieviesta pilnībā | neparedz stingrākas prasības |
| Regulas Nr. 1407/2013 2.panta 2.punkts  | Noteikumu projekta 2.29.apakšpunkts | ieviesta pilnībā | neparedz stingrākas prasības |
| Regulas Nr. 1083/2006 93.panta 1. un 2.punkts | Noteikumu projekta 6.9. un 7.5.apakšpunkts | ieviesta pilnībā | neparedz stingrākas prasības |
| Regulas Nr. 1407/2013 3.panta 2.punkts  | Noteikumu projekta 6.10.1. un 6.10.2.apakšpunkts | ieviesta pilnībā | neparedz stingrākas prasības |
| Regulas Nr. 651/2014 6.panta 2. un 3.punkts  | Noteikumu projekta 6.10.3.apakšpunkts | ieviesta pilnībā | neparedz stingrākas prasības |
| Regulas Nr. 651/2014 1.panta 4.punkta „a” apakšpunkts  | Noteikumu projekta 15.2.apakšpunkts | ieviesta pilnībā | neparedz stingrākas prasības |
| Regulas Nr. 1407/2013 3.panta 2.punkts | Noteikumu projekta 23.4.apakšpunkts | ieviesta pilnībā | neparedz stingrākas prasības |
| Regulas Nr. 651/2014 6.panta 2. un 3.punkts  | Noteikumu projekta 23.2.apakšpunkts | ieviesta pilnībā | neparedz stingrākas prasības |
| Regulas Nr. 1407/2013 1.panta 1.punkts | Noteikumu projekta 23.3.apakšpunkts | ieviesta pilnībā | neparedz stingrākas prasības |
| Regulas Nr. 651/2014 6.panta 3.punkts  | Noteikumu projekta 33.2.apakšpunkts | ieviesta pilnībā | neparedz stingrākas prasības |
| Regulas Nr. 651/2014 6.panta 2.punkts  | Noteikumu projekta 33.3.apakšpunkts | ieviesta pilnībā | neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts paredz sniegt atbalstu tādai zinātnisko institūciju pamatdarbībai, kas nav pakļauta prasībai par iepriekšēju paziņošanu Eiropas Komisijai. |
| Cita informācija | Ar noteikumu projektu tiks ieviesti arī Eiropas Komisijas paziņojumā „Nostādnes par valsts atbalstu pētniecībai, izstrādei un inovācijai” (Eiropas Savienības Oficiālais Vēstnesis, 2014. gada 27. jūnijs, Nr. C 198/1) noteiktie noteikumi, tai skaitā 18., 19. un 20.punkts. |

*Anotācijas VI sadaļa – projekts šo jomu neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Izglītības un zinātnes ministrija, sadarbības iestāde un labuma guvēji. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde tiks nodrošināta Izglītības un zinātnes ministrijas un sadarbības iestādes funkciju ietvaros.Plānota jaunu institūciju izveide, veicot esošo institūciju reorganizāciju vai likvidāciju. Reorganizēto vai likvidēto institūciju cilvēkresursus plānots integrēt jaunajās funkcionālajās vienībās. |
| 3. | Cita informācija | Nav |

Izglītības un zinātnes ministre                                                             Mārīte Seile

Vizē: Valsts sekretāre                                                 Sanda Liepiņa

22.11.2014 10:01

I.Švirksta, 67047882,

inta.svirksta@izm.gov.lv